दृढ़ हो रही थी। कभी-कभी अपना शर्ट खोल कर दिखाता था वह माँ को, "ये देखो, मेरी ताकत ! मेरी मजबूत मांसपेशियाँ !"
बेटा अब किशोर होकर दुनिया के योग्य बन गया है, उसको उडान भरने के लिए यह क्षितिज भी कम पड़ेगा, सोच रही थी तनिमा। अब घर में बाँध-कर रखना मुश्किल था उसको।। इस बात को वह खुद भी जान चुका था, बल्कि वह तो खुद भी सपने देखने लगा था शहरों की चमचमाती दुनिया के बारे में।
बारहवीं की परीक्षा ख़त्म होते ही, तनिमा और महेश ने बेटे को सपनों के सौदागरों से आये हुए उस आमंत्रण की याद दिलाई।
इधर परीक्षा-जनित थकावट, उधर शिक्षकों द्वारा दी जाने वाली समय-समय पर भविष्य के प्रति जागरूकता की हिदायतें, और उससे बढ़कर स्वप्न-बाज़ार की भीड़-भाड़ में शामिल होने की आशा संजोये, कुल मिलाकर एक अद्भुत से रंग में रंग हुआ था बेटे का मन। अभी तक वह घर में सीडी लगा के दस फिल्में भी नहीं देख पाया था, न ही पुरानी क्रिकेट टीम को मैदान में एकजुट कर पाया था। तभी से तनिमा ने बेटे के लिए गद्दे तैयार करने का जुगाड़ कर लिया था। नयी बेड-शीट, नया प्लास्टिक बाल्टी-मग, नया तौलिया तथा नये-चप्पले आदि खरीद कर अपनी गाडी में लाद भी दिए थे उन्होंने।
राजधानी भुवनेश्वर में सभी चीजें आसानी से मिल जाती है,यही सोच-कर उन्होंने भुवनेश्वर को स्वप्न-बाज़ार के लिए एक सही-जगह मान लिया था। दो-महीने का क्रेस-कोर्स इसके बाद थी प्रवेश-परीक्षा। भुवनेश्वर की चौडी-चौडी सडकों, लंबे-लंबे रास्तों के दोनों किनारों, सड़कों के बीचो-बीच खाली जगहों, विस्तृत चौराहों, बड़े-बड़े भवनों की प्राचीरों पर चिपके हुए पोस्टरों, अख़बारों के पन्नोंमें स्वप्न-बाज़ार की दुकानों के विज्ञापन नज़र आते थे। बस, फर्क इतना ही था कोई पुरानी दुकान थी तो कोई नयी दूकान। सभी का एक ही दावा था कि उनकी दूकानों से बिकने वाले सपने भोर की नींद के साथ-ही-साथ चूर नहीं होते। इन मामलों में तो वे इतने सिद्धहस्त थे कि कहना ही क्या! तनिमा और महेश ने पाँच हज़ार की कीमत वाले स्वप्नों को आरक्षित करवा लिया था अपने बेटे के लिए।
बेटे का मन था कि वह डाक्टरी पढ़े। सपनो के सौदागर कह रहे थे, "मेडिकल कॉलेज में सीट मिलना थोडा मुश्किल है। बहुत कठिन परिश्रम की जरुरत पड़ती है। परीक्षार्थियों में प्रतिस्पर्धा भी बहुत है। आप तो जानते ही हैं ओडिशा में मेडिकल की सीटें काफी कम है। फिरभी किसी न किसीको तो दाखिला मिल ही जाता है। फिर हम किसलिए हैं? हम हैं न।"
उनकी बात सुनकर महेश कहने लगा, "हम तो अपने ज़माने में किसी कोचिंग-वोचिंग को जानते भी नहीं थे। मेरे बड़े भाई तो 'प्री-प्रोफेशनल' पास करते ही मेडिकल लाइन में चले गए थे।"
उनकी यह बात सुनकर स्वप्नों के सौदागर मुस्कुराते हुए चुप हो गए थे। आखिरकार बेटे को एक स्वप्न-विक्रेता की हॉस्टल में अकेला छोड़कर जाते समय, तनिमा का खूब रोने का मन कर रहा था। बोलने लगी थी, "कैसी हालत में रखते हैं बच्चों को? देखो! एक बड़े हॉल को प्लाई की पतली दीवार बनाकर छोटे-छोटे क